ᐅ Colònies Escolars a Santpedor - Esportec\nCOLÒNIES A SANTPEDOR PER A CENTRES EDUCATIUS\nA Esportec oferim un conjunt de colònies educatives per a grups a prop de Santpedor de NEU, MAR i AVENTURA als diferents cicles educatius, des d'infantil, primària, secundària i batxillerat, fins a cicles formatius i escoles d'adults; i també per als col·lectius implicats en l'educació: docents, famílies i AFA/AMPA.\nColònies esportives per escoles a Santpedor\nRealitzem una gran varietat de colònies de lleure a prop de Santpedor des de les esquiades de neu fins a les colònies d'aventura i les colònies aquàtiques. Volem que tots els grups aprenguin a viure l'aventura i al mateix temps descobreixin la natura. Aquestes activitats ajuden als nens a ampliar el seu entorn social i promouen les seves relacions d'una manera més lliure que a l'escola. La realització de les estades els otorga l'oportunitat de relacionar-se amb adults que no són ni mestres ni pares, a part del fet que hi ha moltes activitats d’oci que són importants per al desenvolupament d’hàbits saludables en els nens. Les estades durant les etapes formatives dels nens també fomenten i milloren la capacitat física i mental, i alhora, són activitats d'esbarjo i diversió.\nDes de l'equip d'Esportec planifiquem prèviament totes les activitats que es duran a terme. Aquesta planificació és prou flexible per poder donar resposta a possibles imprevistos. També ens preocupem de l'alimentació que oferim als nens durant les nostres estades. Als menjadors escolars durant les estades o activitats a Santpedor sabem que és important poder atendre totes les necessitats dels infants i per aquest motiu realitzem els menús adaptats. Estem preparats per poder atendre als infants amb al·lèrgies i intoleràncies alimentàries, així com als vegetarians o vegans, de manera que puguin fer ús dels serveis dels menjadors escolars amb total normalitat.\nPlantegem unes convivències i colònies escolars a Santpedor per a infants i joves en les quals mestres i monitors, juntament amb els nostres monitors que són tècnics esportius especialitzats, acompliran uns dies d'educació no formal a través de les nostres activitats lúdiques. Per aquest motiu, des d’Esportec, per a qualsevol estació de l’any plantegem una sèrie de colònies escolars prop de Santpedor amb el propòsit d'aconseguir objectius relacionats mb la convivència en un entorn no habitual, la potenciació de l'autonomia i el treball en un medi no acadèmic.\nVine a Santpedor a gaudir de les colònies des de grups de llars d'infants fins a col·lectius implicats en l'educació.\nVolem que les nostres estades siguin úniques i originals, respectant sempre el medi que ens envolta. La nostra finalitat és treballar constantment en elaborar, adaptar i millorar les nostres activitats esportives i estades per a centres educatius a Santpedor, i assegurar que els programes d'activitats sempre estaran adaptats a cada cicle escolar.\nEstades escolars a Santpedor\nColònies escolars a Santpedor\nConvivències escolars a Santpedor\nEstades per a joves a Santpedor\nEsquiades escolars a Santpedor\nActivitats per a centres educatius a Santpedor\nEstades infantils a Santpedor\nActivitats escolars a Santpedor\nActivitats per als diferents cicles educatiusa Santpedor\nColònies d'estiu a Santpedor\nCasa de colònies a Santpedor\nAlbergs per a escoles a Santpedor\nActivitats per docents a Santpedor\nColònies d'hivern a Santpedor\nActivitats per als col·lectius implicats en l'educació a Santpedor\nColònies d'estiu a prop de Santpedor. Comptem amb molts anys d'experiència en activitats d'oci i de lleure.\nDes d'Esportec us oferim tot allò que necessiteu per passar un estiu que no oblidareu mai als voltants de Santpedor. A les estades escolars, a banda de treballar el continguts de cada taller i activitats, també treballem el desenvolupament personal de cada un dels alumnes, l'autonomia, el hàbits d'higiene, el companyerisme...a part de gaudir d'una experiència en grup d’una forma diferent.\nAquestes activitats, a més d’afavorir l’estat físic dels infants, són imprescindibles per ampliar la capacitat de coordinació, la psicomotricitat, la flexibilitat i l’agilitat. Els esports desenvolupen valors importants en els infants, com la disciplina, l'amistat, el respecte, l’esperit d’equip, la superació i la competitivitat. Els esports d’equip són recomanables per a alumnes amb problemes de socialització o timidesa, ja que ajuden a desenvolupar relacions amb els companys i aporten seguretat. Per aquests motius tenim un seguit d'activitats escolars i grupals a prop de Santpedor que us proposem.\nRealitzem esquiades escolars a prop de Santpedor, durant tot l'any i per a totes les edats\nOferim colònies per escoles i instituts que promouen la convivència, l’aprenentatge i el contacte directe amb la natura. Les activitats que es duen a terme les adaptem al grup d’edat, i per això garantim que en surt una experiència màgica que segur que els infants recordaran per sempre! Per oferir la màxima qualitat i professionalisme en les nostres activitats i estades, els nostres monitors són tècnics esportius especialitzats en cadascuna de les les activitats a Santpedor que oferim.\nColònies escolars per a totes les edats a Santpedor per a centres educatius\nEsportec som una empresa que ens dediquem a realitzar estades i activitats de lleure orientades des d’un punt de vista pedagògic i pensat per escoles, grups, centres d’esbarjo, centres esportius... a la zona de Santpedor i crear vincles entre els nens d’una forma diferent.\nL’activitat principal de les nostres estades per a escoles és realitazar activitats programades, personalitzades i fetes a mida segons les necessitats de cada grupen qualsevol època de l’any, combinant així activitats de neu, de multiaventura, aquàtiques i sortides pedagògiques per conèixer la història, geografia, flora, fauna i altres a prop de Santpedor . Les activitats varien en funció de l’época de l’any, de l’edat dels participants i de l’objectiu principal de la sortida escolar, ja sigui un objectiu lúdic, pedagògic, d’entrenament, d’habilitats socials entre grups,...\nSón un element molt significatiu del sistema educatiu català. El seu paper ha estat i segueix essent fonamental en l’educació dels infants. Ofereixen oportunitats educatives diferents i complementàries i ens permeten treballar aspectes de desenvolupament social, convivència, diversió sana i respecte vers la natura en un ambient diferent a l’habitual. Des d’Esportec ens preocupem per organitzar-les seguint un eix dinamitzador sobre el qual realitzem les activitats i fem partícips als infants i joves de l’experiència del moment. En resum, seguretat, diversió, i aprenentatge en un context diferent a l’habitual . I si cap programa s’adapta a les vostres necessitats us oferim les colònies a la carta. Vosaltres ens dieu que us agradaria fer i nosaltres ho ajustem a les vostres necessitats. A Esportec som experts en activitats de lleure a Santpedor per a tot tipus d'edats.


junio | 2011 | fedafoto\nVeredicte XXII Concurs de Fotografia “Festes Majors” L’Alcudia de Crespins\nPosted on 29 junio, 2011 by fedafoto\nEl passat 25 de juny de 2011 es va celebrar a la Casa de la Cultura de L’Alcudia de Crespins el veredicte del XXII Concurs de Fotografia “Festes Majors 2011”.\nEl Jurat format per Salva Gil de AFL’OLL, Rafael Albert i Javi Calabuig d’AFO i presidit pel Regidor de Festes Carlos Borreda va atorgar els premis que es reflexen a l’acta adjunta.\nEls primer premis foren en l’apartat de blanc i negre per a MIGUEL ANGEL IBAÑEZ OSUNA i en l’apartat de color per a JOSEP PASTOR CARBONELL.\nDonar l’enhorabona als guanyadors i animar a tots a seguir participant.\nActa XXII L’Alcudia Crespins 2011\nActivitat fotogràfica a Ontinyent\nPosted on 8 junio, 2011 by fedafoto\nEl proper dissabte 11 de juny l´Agrupació Fotogràfica d´Ontinyent dins del seu 50 aniversari fará una activitat extraordinaria en el pati del centre comercial El Teler.\nDe 12:00 a 14:00 hrs del migdia i de 18:00 a 21:00 de la vesprada, AFO montará un plató fotogràfic amb flashos per tal de retratar a la gent que vuiga, amb la finalitat de fer una exposició de retrats en la nova sala d´exposicions El Teler.\nAquesta exposició de retrats que s´inagurará el proper 2 de juliol, també es convertirá en un treball documental on es mostra el nou perfil de la societat ontinyentina de principi del segle XXI.\nEl passat 5 de juny de 2011 es va realiztar l’eixida fotogràfica de FEDAFOTO a la localitat de CARRICOLA.\nAl voltant de 30 aficionats a la fotografia de les Agrupacions Fotogràfiques de L’Olleria, Canals, Algemesí i de Carricola, que feren d’anfitrions visitaren aquesta localitat de la Vall d’Albaida. Durant la visita que va durar tot el matí ens acostarem a la part de baixa de la localitat per gaudir del projecte biodivers que ens apropa a la natura i a l’art, a través de l’escultura. Aquest projecte va resultar molt interesant fotogràficament.\nDesde FEDAFOTO agraïm la col.laboració d’AFCARRI i el emplaçem a una nova eixida per acabar de vore el poble i la part del Castell que ens va quedar.\nFiled under: Entrades |\t2 Comments »\nEixida fotogràfica a Carrícola II\nPosted on 2 junio, 2011 by fedafoto\nHola amics i companys aquest diumenge, com vam comentar a l’anterior entrada del blog, tenim prevista una ixida fotogràfica a Carrícola.\nL’eixida tindrà lloc per fotografiar l’espai obert anomenat “biodivers” i aprofitarem per passar una estona tots junts. Ací podeu vore algo d’informació sobre Bio divers per poder fer-vos una idea: http://biodiverscarricola.org/.\nL’hora de quedada serà ales 9 del matí del diumenge al bar del poble, a la plaça de la constitució i qui vulga després es podrà quedar a dinar.\nEls companys de l’associació de l’Olleria, han quedat a les 8:15 al bar Pau (a l’entrada del poble) per a així desplassar-se cap a Carrícola.\nCarrícola a GoogleMaps. Fes click ací,\nVos esperem a totes i tots el diumenge.


El Blog del Pla d'Accions sobre drogues de Reus: ARSU I CATNPUD PARTICIPEN A LA CAMPANYA MUNDIAL SUPPORT D'ONT PUNNISH (26 de juny de 2017)\nARSU I CATNPUD PARTICIPEN A LA CAMPANYA MUNDIAL SUPPORT D'ONT PUNNISH (26 de juny de 2017)\nL'Associació Reus Som Útils, professionals i usuaris del Centre d'Acollida i Activitats "La Illeta" reunits al voltant de l'estàtua de la Dona Treballadora de Reus, el dia 26 de juny de 2017, per demanar una revisió de la política de drogues a nivell global.\nLa campanya "Recolzi. No castigui", és una iniciativa mundial que lluita per la disciminalització de les persones que fan ús drogues i la millora de les lleis que impedeixen accedir als serveis de salut pública.\nConcretament, es demanen respostes de reducció de danys per les persones que usen drogues: polítiques de demostrada efectivitat i eficàcia.\nSessió de Reducció de Danys a Centre La Illeta.\nLa campanya va ser llançada el 2013 -com una iniciativa del Consorci Internacional sobre Polítiques de Drogues (IDPC), la Xarxa Internacional de Persones que Usen Drogues (INPUD), Harm Reduction International (HRI), i la HIV / AIDS Alliance.\nEl 26 de juny de 2013, 41 ciutats van participar en el dia d'acció global. El 26 de juny de 2014, es van realitzar esdeveniments en 100 ciutats, i el 2015 i 2016 activistes de més de 170 ciutats van unir forces per cridar per la reforma de la política de drogues amb actes de carrer, protestes, esdeveniments musicals...\nTotes les activitats es coordinen pel 26 de juny, Dia Internacional de les Nacions Unides contra l'Abús de Drogues i el Tràfic Il·lícit.\nUn dia en què els governs celebren confiscacions i arrests per drogues. En el passat, alguns governs commemoraven aquest dia, fins i tot, realitzant execucions o pallisses públiques a persones que havien comès delictes relacionats amb les drogues: tot això forma part d'una guerra contra les drogues a nivell mundial que, segons Nacions Unides, no ha reduït l'ús de drogues, i ha causat greus conseqüències negatives per la salut i els drets de les persones.\nLa campanya busca reapropiar-se d'aquesta data des de la perspectiva dels activistes i les víctimes de les polítiques de droga prohibicionistes i repressives; subratllant les seves dràstiques conseqüències i l'alt cost per la societat.\nLes lleis de drogues suposen una despesa de més de $ 100 bilions l'any, i, no obstant això, semblen tenir poc o cap efecte en un mercat il·legal de drogues cada vegada més complex.\nMés enllà de tot això, l'ús d'estratègies fonamentades en les forces de seguretat i l'aplicació de lleis prohibicionistes ha conduït a l'empresonament massiu de persones pobres, en situacions de vulnerabilitat. I ha atiat epidèmies com la del VIH, les hepatitis i la tuberculosi.\nEnllaç amb UNGASS 2016: Sessió Especial de l'Assemblea General de les Nacions Unides, celebrada a Nova York entre el 17 i 21 d'abril, a petició de diversos estats llatinoamericans per revisar l'actual règim internacional de control de drogues, vigent des de l'any 1961.\nAnn Forham, directora del Consorci Internacional sobre Polítiques de Drogues (IDPC) que supervisa la campanya va dir:\n"Les polítiques de drogues internacionals tenen com a suposades metes la salut i el benestar de la humanitat, però el règim actual s'ha mostrat incapaç d'aconseguir aquests objectius. Al contrari, hi ha cada vegada un major reconeixement que les polítiques repressives causen més mal que les drogues que intenten eradicar."\nEl Dia Global d'Acció d'enguany ha vist la major mobilització internacional contra la guerra a les drogues, amb milers d'activistes a més de 60 països, cridant l'atenció sobre la urgència de trobar alternatives.\nEnllaç amb CANAL REUS TV: Prevenció i formació, les armes contra l'abús de drogues i tràfic il·lícit\nPublicado por Antoniu Llort Les drogues en 3:58\nEtiquetas: Ann Forham, ARSU, Consorci Internacional sobre Polítiques de Drogues, Harm Reduction International, HIV/AIDS Alliance, HRI, IDPC, INPUD, Salut Pública, Xarxa Internacional de Persones que Usen Drogues\nSORTIDA AL MUSEU DE REUS (18 de Juliol de 2017)\nDIA MUNDIAL DE RECORD I HOMENATGE A LES VÍCTIMES D...\nARSU I CATNPUD PARTICIPEN A LA CAMPANYA MUNDIAL SU...


Soroll: a l’Estat espanyol tot just s’actua davant d’aquest greu problema de salut pública – Associació Salut i Agroecologia (ASiA)\nSoroll: a l’Estat espanyol tot just s’actua davant d’aquest greu problema de salut pública\nAmb motiu del Dia Internacional de Conscienciació sobre el Soroll i després de la constatació del seu impacte directe sobre la salut de les persones que viuen en zones urbanes, Ecologistes en Acció vol donar visibilitat a aquest problema, el principal causant és el trànsit rodat, que afecta a Europa a una població de 100 milions de persones.\nEl soroll és considerat per l’OMS com el segon major problema mediambiental a Europa, després de la contaminació de l’aire per partícules, i el seu impacte en la salut està científicament demostrat. El soroll causa des molèsties, estrès, problemes de son, afeccions a les capacitats cognitives i fins i tot malalties cardiovasculars i respiratòries.\nEl 26 d’abril és el Dia Internacional de Conscienciació sobre el Soroll. Per aquest motiu, l’Agència Europea de Medi Ambient acaba de publicar un informe amb les dades actualitzades de la població afectada i les mesures posades en marxa de tots els estats membres. Es destaca que el trànsit rodat continua sent el principal responsable del soroll. Afecta a 100 milions de persones a Europa, molt per sobre de la resta de fonts, com són el ferrocarril (19 milions), aeroports (quatre milions) i indústria (un milió). Per la seva banda, a l’Estat espanyol 12 milions de persones es veuen afectades per nivells de soroll molestos per a la salut provocats pel trànsit durant el dia i 9,5 milions durant la nit. Més en concret, els problemes de soroll derivats del trànsit rodat a nivell estatal són molèsties més de tres milions de persones, dels quals pateixen molèsties importants 1,5 milions. Un altre milió i mig de persones pateixen alteracions del son. Es calculen 4.000 ingressos hospitalaris l’any i 1.000 morts prematures per aquesta causa.\nRecentment la Comissió Europea, en la seva revisió del compliment de la normativa mediambiental de la Unió, ha cridat l’atenció a Espanya pel retard significatiu tant en l’elaboració de mapes de soroll com en l’adopció de plans d’acció.\nPel que fa a la normativa existent, és de destacar que encara que la competència en la regulació del soroll ambiental és municipal, pocs són els municipis que l’inclouen en les seves normatives. Per exemple, a la Comunitat de Madrid de 179 municipis només 41 d’ells disposen d’un capítol específic sobre el soroll, que en alguns casos ni està actualitzat amb la Llei de Soroll de 2003. De fet, la pròpia Comunitat de Madrid no té legislació específica en aquesta matèria.\nEl trànsit rodat és el responsable del 80% de la contaminació acústica a les ciutats, i els seus efectes es posen de manifest de manera flagrant quan es tracta de grans vies urbanes, les conegudes com a ‘autopistes urbanes’. Aquestes vies, resultat de polítiques que durant més de 50 anys s’han aplicat a les nostres àrees metropolitanes en matèria de transport i urbanisme, van significar la introducció massiva de l’automòbil i el redisseny urbà que es va dur a terme per donar-li cabuda, permetent l’augment constant del nombre d’automòbils que circulaven per les nostres ciutats. Així mateix, constitueixen una autèntica barrera metropolitana que fractura i divideix barris sencers: l’elevat nombre de cotxes que les recorren i l’alta velocitat permesa fan que resultin molt difícils de travessar i impedeixen la connexió i permeabilitat entre els dos costats del mateix barri. A més l’existència d’aquestes vies incrementa els problemes de salut de les persones que resideixen prop pels elevats nivells de soroll i contaminació de l’aire.\nÉs el cas, per exemple, del tram urbà de l’Autovia A-5 pel terme municipal de Madrid, al seu pas pels barris d’Aluche i El Batán, zona densament poblada, on es troben habitatges a menys de dos metres de distància , que pateixen dia rere dia els efectes del soroll i la contaminació. És una vella reivindicació del veïnat del districte Llatina, que actualment s’està mobilitzant amb la campanya ‘Somia la teva avinguda’ per aconseguir la seva gradual remodelació i reconvertir aquest tram en una veritable via urbana.\nEn el Dia internacional de Conscienciació sobre el Soroll, Ecologistes en Acció vol ressaltar que aquest greu problema passa moltes vegades inadvertit tant per als mitjans de comunicació com per a l’administració pública. Demandem als ajuntaments ia la resta d’administracions a prendre mesures valentes en direcció a un urbanisme i mobilitat sostenibles, que protegeixin la salut dels seus veïns i veïnes i retornin l’espai urbà conquerit per l’automòbil a les persones.\nMés informació: Jimena Martínez, portaveu d’Ecologistes en Acció, 687.665.347\n25 Abril, 2017 comunicacio2014asiaCampanyes, Difusió, Ecologia, Ecologistes en AccióDía Internacional de Concienciación sobre el Ruido, Dia Internacional de Conscienciació sobre el Soroll\nEntrada anteriorSuport al nostre manifest – MIA (Movimiento Ibérico Antinuclear)\nSegüent entradaProtesta internacional contra el BBVA per exigir la seva desinversió en l’oleoducte DAPLe #DefundDAPL


Localització: Sant Just Desvern (Barcelona), Espanya\nWalden 7 té un significat especial en l’obra de Ricardo Bofill, ja que a través d’aquest projecte va aconseguir implantar amb èxit una vella ambició, la realització del treball d’investigació portar a terme per altres projectes anteriors del Taller d’ Arquitectura, com son “El Barri Gaudí”a Reus i “La Ciutat en l’ Espai”a Madrid.\nEl projecte “La Ciutat en l’ Espai” es va materialitzar en uns terrenys suburbans antigament ocupats per una fàbrica de ciment. Amb un pressupost notablement inferior al de les vivendes socials de l’època i amb un finançament inusual, el Walden 7 es va alçar com un monument...\nEl projecte “La Ciutat en l’ Espai” es va materialitzar en uns terrenys suburbans antigament ocupats per una fàbrica de ciment. Amb un pressupost notablement inferior al de les vivendes socials de l’època i amb un finançament inusual, el Walden 7 es va alçar com un monument i un punt de referència en aquesta zona situada a l’oest de Barcelona. Walden 7 incorpora el concepte de magnitud arquitectònica amb l’ambició d’ennoblir l’entorn suburbà que envolta a l’edifici. Es tracta de proporcionar una solució als problemes que plantegen les ciutats actuals, on existeix una manca de sentit de comunitat, d’activitat col·lectiva, d’espai públic posat a disposició del individu.\nEl Walden 7 contrasta amb la mediocritat del seu entorn, estimulant així la vida comunitària en el seu interior.\nAquest edifici residencial inclou 446 apartaments distribuïts en catorze plantes i agrupats entorn a cinc patis; inclou a més dues piscines al terrat. Amb alguna excepció, cada apartament té vistes tant a l’exterior com als patis. Un complex sistema de ponts i balcons a diferents nivells facilita l’accés a les plantes,oferint una fantàstica varietat de paisatges.\nLa façana exterior presenta l’aspecte d’una enorme fortalesa pintada de vermell, que s’obra a l’exterior a través de grans obertures a diferents nivells com finestres urbanes. Per als patis es va reservar un tractament de color dinàmic, en intens to blau i groc. El pati principal, a l’entrada de l’edifici, recupera el concepte de carrer i de plaça en benefici dels seus habitants, per generar un mon interior preservat del caos exterior.\nLes vivendes, una combinació de mòduls de 30 m2, son de mides diferents, des d’un estudi d’un sol mòdul fins la vivenda de quatre mòduls, ja sigui en una sola planta o en dúplex.\nTot i l’escala íntima dels apartaments, l’ organització de la planta presenta diferents lectures pel que fa al públic i al privat.


Els padrins s'activen en els tallers d'Andorra la Vella\nHi ha 190 inscrits que prenen part en la vintena de propostes que ha preparat el comú\nUn dels tallers que s'ofereixen a Andorra la Vella per a la gent gran. M. F. (ANA)\nAndorra la VellaFins a 190 padrins prenen part en la vintena de cursos i tallers per a la gent gran que ofereix el comú d'Andorra la Vella. Tal com ha posat en relleu la consellera de Social, Meritxell Pujol, des del comú estan "molt contents de poder fer moltes més activitats que l'any passat" i més tenint en compte que el col·lectiu de la gent gran ha estat "molt damnificat" per la Covid. Pujol ha destacat, de fet, que era important poder iniciar aquestes propostes per "socialitzar".\nEntre les novetats més destacades hi ha un taller per 'dissenyar el futur emergent' en què els participats es podran conèixer a si mateixos i "superar moments difícils". Es tracta d'una proposta que va en la línia dels tallers emocionals que es van oferir en edicions anteriors d'activitats per a la gent gran i que van tenir "molt bona acceptació". També es repeteix algun dels tallers que es van posar en marxa durant l'estiu, com el de sevillanes, per la bona acollida que van tenir. De moment, concreta Pujol, no es podrà fer el curs de coral ni el d'aiguagim, en aquest darrer cas perquè les participants han optat per no fer-lo amb mascareta per les molèsties que podria comportar.\nTot i que els grups són reduïts el volum de participants són més que l'any passat i se situa en nivells similars a anys anteriors. S'han de fer classes d'entre vuit i deu persones i s'ha de dur mascareta, respectar la distància de seguretat, ventilar i fer servir hidrogel. En alguns casos, per poder donar resposta a les inscripcions, s'han duplicat.\nTal com destaca Pujol els padrins es mostren contents per poder reprendre aquestes activitats i tallers tot i que es mostren molestos per les condicions que encara estan vigents a les cases pairals, ja que fa notar que si van a un bar normal no han de complir moltes de les mesures que sí que han de respectar en els espais per a la gent gran.\nAquest dimecres, a més, els padrins podran gaudir d'un dinar al Calones per celebrar els quinze anys, una festa que no es va poder fer l'any passat.\nComú d'Andorra la Vella Andorra la Vella gent gran


BENVINGUTS AL PROJECTE\nDE L’ESCOLA PUIG D’ARQUES\nS’ha creat una comissió mixta formada per mestres i famílies amb diferents representants de l’equip directiu, dels mestres i de les famílies per la coordinació del projecte. La idea és fer un procés co-creatiu, on totes les persones relacionades amb l’escola hi puguin dir la seva, donant un paper rellevant als alumnes de l’escola. En una primera fase (6 de febrer-10 de març) els mestres donaran a conèixer el projecte al seu alumnat i començaran a treballar-hi. Paral·lelament, les famílies rebran informació una butlleta per fer la seva aportació i així poder recollir les propostes dels implicats en la nova construcció del pati de l’escola Puig d’Arques.\nA continuació la comissió reunirà totes les propostes per poder fer una jornada participativa a l’escola i decidir plegats com volem que sigui el pati. A partir d’aquesta trobada, es concretarà el treball en funció del que es decideixi i es començarà el treball de co-creació. Entenem la co-creació com a un procés actiu i creatiu basat en la col·laboració entre totes les persones implicades i que genera un valor afegit: ofereix una pluralitat d'idees que acaba enriquint el projecte final. Estem molt emocionats per veure l’evolució d’aquest projecte, que culminarà amb la transformació del pati i que de ben segur els nostres fills i filles gaudiran plenament. Esperem la vostra col·laboració! Us anirem informant…….


Debat “desmuntant els mites de la banca i el diner per a transformar les finances”\nEl dia 13 de setembre NOVACT coorganitza el debat “desmuntant els mites de la banca i el diner per transformar les finances” que s’emmarca dins de la campanya europea dels 10 anys de la crisis #10YearsOn coordinada per per ATTAC i Finance Watch.\nDavant les innovacions financeres, monetàries, tecnològiques i socials, és essencial entendre com poden contribuir a la transició cap a un sistema econòmic compatible amb una prosperitat sostenible per a tothom: sostenibilitat ambiental y social, finançament dels serveis públics, inclusió financera i el foment de l’economia local i les iniciatives amb impacte social, entre d’altres.\nEls i les participants en aquest debat són Neus Casajuana, presidenta de revo, Andreu Missé, fundador de Alternativas Económicas, Miguel Ángel Fernández Ordóñez, ex governador del Banc d’Espanya, Susana Martín Belmonte, economista i autora de “Nada está perdido. Un sistema monetario y financiero alternativo y sano”, Jesús Manuel Utrilla, de Dinero Positivo, Jordi Ibañez, de Fundación Fiare, Fernando Herrero, secretari General de ADICAE i Carlos Barbero, director i co-founder de BTC Guardian.\n13 de Setembre de 2018 a les 18:30 – 21h\nc/ Roc Boronat, 117, Barcelona Activa (Sala Cibernàrium Edificio MediaTIC )\nPer més informació es pot veure el programa aquí.\nPer poder-se inscriure, aquí.


La portaveu de Unides Podem-Esquerra Unida en Les Corts, Naiara Davó, assegura que el seu partit no consentiria "cap mena" de retallades pressupostàries en polítiques d'habitatge, dins del pla d'ajust del Consell per la situació de les arques valencianes: "Ací està el límit, no es pot creuar".\nEn una entrevista a Europa Press, defensa que els ajustos se centraran en les partides que no es podran executar abans que finalitze 2019, a l'espera que el conseller d'Hisenda, Vicent Soler, detall el 15 d'octubre el Pla Econòmic Financer (PEF) remés al Ministeri d'Hisenda.\nCom el govern del Botànic II --PSPV, Compromís i Podem-- és "conscient que no cal tocar cap dret social", Davó descarta que els ajustos puguen afectar la Vicepresidència segona i Conselleria d'Arquitectura Bioclimàtica que dirigeix el seu company de partit Rubén Martínez Dalmau: "En tot el que tinga a veure amb l'emergència habitacional no pot fer-se cap mena d'ajust".\n"En cap cas", insisteix, podran arribar a minvaments de 50 milions, perquè "no hi ha cap partida tan alta" en habitatge. I assegura que "cada conselleria parla directament amb el conseller sobre la possibilitat de fer ajustos en partides que no es podran executar", després que la vicepresidenta i portaveu, Mónica Oltra (Compromís), diguera la setmana passada que desconeix els detalls del PEF\nPRORROGAR PRESSUPOSTOS "MAI" ÉS DESITJABLE\nD'altra banda, sobre la possibilitat de prorrogar els pressupostos de la Generalitat en 2020, sosté que "mai" seria l'escenari desitjable per a Podem, "i menys" en vindre d'una legislatura en la qual no estaven en el govern. "Però el context no depén exclusivament de nosaltres", recorda.\nLes polítiques d'habitatge és, precisament, on creu que hauria de concentrar-se l'augment del pressupost si tiraren avant uns nous comptes, en veure'l com "un pilar sobre el qual pivoten altres drets" i davant el seu pressupost "baixet" en comparació a Educació o Sanitat.\nRespecte a les diferències entre les tres 'potes' del Botànic, la síndica 'habitada' les atribueix a les discrepàncies lògiques en un govern que "actua unit i de manera unitària", alguna cosa que veu "sa perquè significa que es pot parlar, reflexionar i no sols intentar convéncer a l'altra part", fins a arribar a un acord.\nEncara que "a vegades s'aconsegueix i a vegades no", és una visió que "ha de començar a formar part de la nostra cultura democràtica: entendre que ja no hi haurà més governs monocolor", reivindica. "I també normalitzar una mica la diferència; no passa res per discrepar en alguna cosa si després anem tots a l'una en defensar drets i garantir els serveis".\nDavant les diferències en projectes com les ampliacions del port de València i la V-21 enfront de la declaració d'emergència climàtica, lamenta que "és el que passa quan es parla d'un concepte genèric, que és més fàcil que tothom se sume". Després "és quan es veu la dificultat de gestionar-ho", per la qual cosa creu que "el PSPV s'hauria d'haver sumat a les reivindicacions" de Compromís i Podem.\nDALMAU APORTA "PAU" AL BOTÀNIC\nCom a balanç, després de quasi mig any des de la reedició del pacte, destaca el paper de Martínez Dalmau com a vicepresident, a l'ésser "una persona molt tranquil·la, que transmet molta pau i té molt clar l'objectiu del Botànic". De fet, ho veu com un exemple que "Podemos està capacitat per a entrar a governar i aportar estabilitat i unió".\nTambé valora el treball de l'altra representant de la confluència --la consellera de Qualitat Democràtica, Rosa Pérez Garijo, d'Esquerra Unida--, amb la qual manté una "bona" relació en el grup de les Corts.\nPer contra, rebutja la postura que demostren de moment els partits de l'oposició, amb Vox com a "paper a part", Ciutadans en "un tarannà molt agressiu" i el PP "amb més experiència i molt professionalitzat". Augura així que "serà una legislatura una mica més complicada" encara que el Botànic tinga majoria, sobretot quan faça falta "el compromís de tots".\nDe cara al futur, Davó pensa que À Punt és un dels àmbits on ha de treballar el Consell, "repensant una mica l'estratègia i la forma" perquè supose realment un "revulsiu" del sector audiovisual. Encara que no s'oposa a augmentar els seus recursos, adverteix que "no es tracta de tindre més per més, sinó de pensar en què serviran".\nDesprés d'any i mig en funcionament, lamenta que la radiotelevisió pública valenciana "no ha sigut tot l'esperat" i "part del sector no ha trobat l'impuls que volia", si bé reconeix que "tot és més complicat després del que va passar amb Canal 9". "Al final, l'objectiu el tenim tots clar: que tire avant", reivindica.\nUn altre dels eixos fins a 2023 és la taxa turística, que abans "semblava una cosa molt estranya" i ara compta amb l'"acostament" de partits com Compromís, encara que no amb la mateixa proposta. "Sembla que el temps ens dóna la raó", celebra, admetent que "pot no ser la panacea" però sí que ajudar a revertir l'impacte negatiu. Perquè tire avant, creu que "tots han de cedir", també Podem.\nMés enllà, la portaveu 'habitada' aposta per continuar treballant per una llei valenciana de residus "amb força", per a la qual veu positiu el tarannà de la nova consellera de Medi Ambient, Mireia Mollà (Compromís), al costat de la llei dels expresidents i les diputacions que ja va tractar d'impulsar Podem.\nEn tots els fronts, la situació és diferent en formar ara part del Botànic, amb el que "a vegades podrà canviar la via per a tirar aquestes mesures avant". "Però no perquè estem en un govern deixem de reivindicar", rebla.


Més inversió i més diàleg: el PSIB proposa nous canvis per millorar l'educació balear i espanyola\n2 min. Palma 05/11/2019 18:26\nEls candidats socialistes per Mallorca al Senat, Cosme Bonet i Susanna Moll, acompanyats del conseller d’Educació del Govern de les Illes Balears, Martí March, han mantingut una trobada sectorial amb representants del sector educatiu de les Illes per explicar les propostes del PSIB-PSOE amb vista a les eleccions generals del 10 de novembre i per recollir-ne les principals reivindicacions.\nCosme Bonet ha remarcat la necessitat de tenir "un govern d’Espanya estable que aporti dues coses fonamentals: diàleg i finançament". Pel que fa al diàleg, Bonet ha explicat que "després de l’exemple de les Balears, amb un PP que va treure 100.000 persones al carrer amb la seva política regressiva, ara tenim pau social, per la qual cosa és un exemple de diàleg amb la comunitat educativa que volem traslladar a l’Estat per assolir una nova Llei d’educació que superi la LOMQE". En el cas del finançament, el candidat ha avançat el compromís socialista "d’arribar al 5% d’inversió en educació l’any 2025 per assolir objectius com és el de fer gratuïts el menjador, el material escolar i els llibres de text per a les famílies vulnerables".\n651x366 Imatge de Cosme Bonet, Susanna Moll i Martí March durant l'acte de campanya Imatge de Cosme Bonet, Susanna Moll i Martí March durant l'acte de campanya\nPer part seva, la també candidata al Senat, Susanna Moll, ha destacat la necessitat de fomentar la participació de la comunitat educativa en la presa de decisions "per assolir un gran pacte per l’educació que faci possible deixar enrere la LOMQE". L’objectiu dels socialistes és traslladar l’exemple i la bona gestió de les Balears al govern d’Espanya, ja que "en quatre anys hem demostrat que sabem fer les coses des del diàleg i la complicitat de la comunitat educativa perquè és l’única manera d’avançar".\nMarch ha recordat que "en el temps que fa que governam hem invertit més de 224 milions d’euros, hem posat 1.500 professors nous, hem posat professorat per a atenció a la diversitat i hem millorat les infraestructures educatives". El conseller d’Educació ha insistit què és fonamental tenir un govern d’Espanya "que faci una nova llei educativa amb un nou model adaptat al segle XXI, que impulsi la gratuïtat de l’educació de 0 a 3 anys i que desenvolupi una nova llei d’universitats".


Environmental Justice Atlas » Portal PAULA\nBatxillerat, EPA, Recursos didàctics, Universitat 13/10/2017\nAutoria: Institut de Ciència i Tecnologia Ambientals – UAB\nAny: Des de 2015\nAtles que documenta i cataloga el conflicte social al voltant de temes ambientals.\nEl mapa recull històries de comunitats de tot el món que lluiten per la justícia ambiental, és a dir, per defensar les seves terres, aire, aigua, boscos i els seus mitjans de subsistència contra projectes nocius i activitats extractives amb forts impactes ambientals i socials (mineria, preses, plantacions d’arbres, fracking, crema de gas, incineradores, etc.).\nEl seu objectiu és fer més visibles aquestes mobilitzacions, destacar les reivindicacions i els testimonis i reclamar la responsabilitat de les empreses i els governs en les injustícies infligides a través de les seves activitats. També vol ser un espai virtual per a aquells que treballen en temes de justícia ambiental, de manera que puguin obtenir informació, trobar altres grups treballant en temes relacionats, i augmentar la visibilitat dels conflictes ambientals.\nEtiquetes:Aigua, Conflicte, Energia, Justícia, Participació


Ets a: Inici > Àmbits > Educació > Berga acollirà les activitats del programa Fòrum de Joves Talents per a promoure l’aigua i l’energia entre els millors estudiants pre-universitaris de Catalunya\nBerga acollirà les activitats del programa Fòrum de Joves Talents per a promoure l’aigua i l’energia entre els millors estudiants pre-universitaris de Catalunya\nL’Exploratori de Recursos de la Natura, la Universitat Politècnica de Catalunya i l’Ajuntament de Berga impulsen la tercera edició del programa Fòrum de Joves Talents de Catalunya. Es tracta d’una iniciativa que vol promoure la ciència i la tecnologia entre els joves estudiants pre-universitaris dels centres participants. En concret, una quarantena d’estudiants de 4t d’ESO i 1r de Batxillerat amb els millors expedients de tot Catalunya, formaran part del programa i participaran en les activitats que es faran del 28 de juny a l’1 de juliol al Pavelló de Suècia de Berga. El tema central d’aquesta edició serà el ‘Nexe Aigua-Energia’ i inclourà presentacions i ponències a càrrec de científics rellevants experts en la matèria, com per exemple: Rafael Mujeriego, president de l’Associació Espanyola de Reutilització Sostenible de l’Aigua i Catedràtic d’Enginyeria Ambiental (jubilat) de la Universitat Politècnica de Catalunya; Laia Sarquella, Tècnica de la Divisió de Gestió Energètica de l’Institut Català d’Energia i Gabriel Borràs, responsable de l’àrea d’adaptació de l’Oficina Catalana del Canvi Climàtic.\nD’altra banda, els estudiants seleccionats pel Departament d’Ensenyament també tindran l’oportunitat de realitzar visites a diferents equipaments berguedans com el Museu de les Mines de Cercs, l’embassament de la Baells, l’estació depuradora d’aigües residuals de Berga i el Museu de la Colònia Vidal. A més, també assistiran a un taller amb el berguedà Xavier Caballol, que ha estat un exemple de superació després d’haver completat la Titan Desert 2017, una de les proves esportives de bicicleta de muntanya més dures del món.\nL’acte inaugural del Fòrum es farà el dijous, 29 de juny, a les 12 del migdia. Es tracta d’una activitat oberta al públic que constarà d’una conferència titulada ‘Canvi climàtic: impacte en la quantitat i qualitat d’aigua i en els recursos energètics’, a càrrec del director de l’Institut Català de Recerca de l’Aigua, Damià Barceló.\nLa clausura del Fòrum tindrà lloc al Pavelló de Suècia el dissabte, 1 de juliol, a 2/4 de 6 de la tarda. L’acte també serà obert al públic general i s’iniciarà amb la presentació dels resultats del Fòrum, per part dels joves participants. A 2/4 de 8, el director de l’Institut de Ciències Fotòniques i Premi Nacional de Recerca 2016, Lluís Torner, oferirà una conferència anomenada ‘Recerca: explorar la frontera?’. L’acte conduït per la meteoròloga de TV3, Gemma Puig, finalitzarà amb la interpretació musical del duet format per la soprano, Queralt Aymerich, i la pianista, Mariona Casellas.\nEl Fòrum de Joves Talents de Catalunya de 2017 compta amb el patrocini de la Diputació de Barcelona i amb la col·laboració del Departament d’Ensenyament, el Departament d’Empresa i Coneixement i el Departament de Territori i Sostenibilitat de la Generalitat de Catalunya, l’Associació Catalana d’Entitats de Recerca, el Museu de les Mines de Cercs, La Serradora Boix i el Grup Liven.\nPrograma Fòrum Joves Talents Catalunya 2017\npdf Arxiu PDF (161,79 Kb) - Data de publicació: 26.06.17


El govern de Calonge veu "irresponsable" l'actitud de l'oposició, qui "exigeix" aprovar un pla de xoc contra la COVID-19 • Ràdio Capital de l'Empordà\nEl govern de Calonge veu “irresponsable” l’actitud de l’oposició, qui “exigeix” aprovar un pla de xoc contra la COVID-19\nSobre els quatre punts no tramitats al ple d'ahir, ERC i Avancem creuen que "és una falta de respecte", mentre que Junts, PSC, Republicans i PP demanen a Bell-lloch "que surti de l'aïllament" i destini "un milió d'euros per reactivar el municipi"\nL’equip de govern de Calonge i Sant Antoni, format per ERC i Avancem, ha lamentat que ahir no tiressin endavant quatre punts de l’ordre del dia del ple extraordinari, i considera que “és una irresponsabilitat amb majúscules bloquejar temes imprescindibles per la ciutadania en un moment complicat com aquest”. Junts, PSC, Republicans i PP van demanar “més informació” en aquests punts, i Esquerra i Avancem defensen que “aquesta informació se’ls va donar a la Comissió Informativa prèvia al ple, on podrien haver preguntat dubtes, i no ho van fer”.\nPer la seva banda, Junts per Calonge i Sant Antoni, PSC, Republicans i el PP han enviat avui un comunicat conjunt on lamenten “el cop de porta de l’alcalde Bell-lloch a un pla de xoc per a la crisi de la COVID-19”. També li volen “exigir que surti de l’aïllament i destini urgentment un milió d’euros per reactivar el municipi”.\nEn concret, els punts que no van prosperar ahir van ser l’aprovació de dos convenis amb el Consell Comarcal del Baix Empordà: un feia referència a l’actualització de la delegació de competències en matèria de Serveis Socials, i un altre tenia a veure amb l’habitatge. L’oposició també va tombar la tramitació dels nous nomenaments dels actuals regidors i regidores del cartipàs a organismes supramunicipals i l’adhesió de la vila a l’Associació Internacional de Ciutats Educadores (AICE). En tots aquests casos, Junts, PSC, Republicans i el PP van votar deixar-ho sobre la taula per “renegociar-ho” i “adaptar aquests convenis als efectes que vagin sorgint de la crisi del coronavirus”, tot i que l’Executiu va obrir la porta a anar afegint “addendes a aquests convenis en propers plens” i així poder aprovar ja aquests documents “per permetre l’entrada de professionals que reforcin els Serveis Socials”. La CUP es va abstenir en el conveni de Serveis Socials i va votar deixar en stand-by l’adhesió a l’AICE. El PP va votar, en aquest darrer cas, no deixar-ho aturat perquè directament “rebutja” l’adhesió.\nSobre els punts no tramitats, Esquerra i Avancem creuen que “és una falta de respecte per part d’alguns dels partits de l’oposició als veïns i veïnes del municipi”. Asseguren que mantenen “la mà estesa a l’oposició” i que escoltaran “tot el que vulguin comunicar-los, proposar-los i exigir-los”. També sostenen que “segueixen treballant per fer front a la crisi que hi ha”. A principis de maig, ambdós partits van explicar que estaven enllestint un paquet de mesures de més de 900.000 euros.\nEn el comunicat de Junts, PSC, Republicans i el PP, les quatre formacions afirmen que no van votar a favor d’aquests punts perquè “ignoraven i no feien front a la greu situació actual que pateix Calonge i Sant Antoni”. Defensen, però, que sí que van votar a favor de “les mesures que permeten que el municipi segueixi funcionant”.\nEls quatre partits també apunten que és “greu” que, “després de 82 dies sense celebrar cap ple”, no s’inclogués en l’ordre del dia “cap punt per aprovar mesures per pal·liar la crisi econòmica, sanitària i social que viu la vila”. Expliquen que és “preocupant” que “hi ha 596 persones més sense feina respecte al 2019” i que “el Banc d’Aliments ha hagut de triplicar les seves ajudes”. Per això, opinen que “la situació clama reaccionar”.\nEls quatre partits van sol·licitar un ple extraordinari per debatre mesures d’un pla de xoc que havien preparat. Precisament, l’Executiu va anunciar el dimecres que no se celebraria aquest ple extraordinari, ja que informes de Secretaria i Intervenció del consistori “avalen que les modificacions de pressupost no son competència del ple”, ja que “la incoació d’un expedient de concessió de crèdit extraordinari i suplement de crèdit és competència d’alcaldia”. Les quatre formacions “lamenten que es negués aquesta convocatòria”.\nEs queixen que “l’alcalde estigui tancat i aïllat, que no obri cap diàleg amb l’oposició o teixit associatiu i productiu” i demanen “un pacte transversal per a la reactivació” i un “gran acord entre les forces polítiques del municipi i sectors afectats per aquesta crisi”. Finalment, Junts, PSC, Republicans i el PP destinaran a finalitats socials la retribució que perceben com a grup municipal amb representació a la Corporació, una mesura a la qual també s’hi sumen la CUP, ERC i Avancem, tal com van dir al Ple.\nArticle anteriorCom es preparen hotels i restaurants del Baix Empordà per al desconfinament?\nArticle següentPalamós instal·la un banc de 9 metres a la Plaça murada


El consumidor demana i valora cada vegada més l’origen local del producte agroalimentari ecològic | agropres\nEl consumidor demana i valora cada vegada més l’origen local del producte agroalimentari ecològic\nPosted on Abril 18, 2013 by agropres\nL’origen local del producte ecològic és un factor cada vegada més valorat i demanat pel consumidor. De fet, el 59% dels compradors habituals d’aliments ecològics si no troben un producte ecològic d’origen català, prefereixen comprar-lo d’origen català no ecològic abans que ecològic procedent d’un altre lloc. Aquest percentatge ha augmentat 10 punts respecte el 2010.\nAquesta dada figura en el Baròmetre de Percepció i Consum dels Aliments Ecològics 2012, que ha estat presentat pel conseller d’Agricultura, Ramaderia, Pesca, Alimentació i Medi Natural, Josep Maria Pelegrí, juntament amb les dades anuals de la producció agrària ecològica aportades pel CCPAE.\nD’altra banda, es valora positivament que disminueixi la dificultat de poder trobar els aliments ecològics en els llocs habituals de compra, ja que segons el conseller “aquest fet indica que cada vegada n’hi ha més, i, per tant, els consumidors els poden comprar amb més facilitat”. Tot i així, el preu i la dificultat per trobar aquest tipus de producte continuen sent els principals obstacles per al seu consum.\nDurant la presentació, el conseller Pelegrí també ha destacat que es manté en un 85% el percentatge de catalans que coneixen els aliments ecològics i els identifiquen correctament com a tals. Cada vegada hi ha menys persones que es consideren desinformades i augmenta significativament el nombre de persones coneixedores dels aliments ecològics que han rebut informació d’aquest tipus de producció a través d’alguna activitat realitzada pels seus fills en l’àmbit escolar (del 34,1% l’any 2010 al 40,1% l’any 2012).\nUn 60% de les persones que coneixen però no consumeixen els aliments ecològics manifesten interès en consumir-los en un futur, però únicament un 32,5% d’aquests (un 44% l’any 2010) estarien disposades a pagar un sobrepreu per adquirir-los, especialment verdures, llegums, fruites i carn.\nDe fet, tal com ha explicat el conseller, pràcticament la totalitat dels compradors d’aquest tipus de productes assumeix que hi ha un sobrepreu, i, per a més de dues terceres parts, un preu més econòmic n’incentivaria el consum. El percentatge de més que els consumidors declaren estar pagant pels productes ecològics ara és lleugerament menor, i oscil·la entre el 20% de fruites i verdures i el 27% dels ous. L’any 2010, aquest sobrepreu oscil·lava des del 24% de la llet i derivats fins el 38,6% de l’oli.\nEls aliments ecològics més consumits són la fruita (74,7%), la verdura/llegums (66,7%), i els ous (65,4%). Aquests últims augmenten significativament i desplacen de la tercera posició als lactis. D’altra banda, creix el nombre de consumidors que en fan un consum diari (del 3,4% l’any 2010 al 4,7% l’any 2012).\nEl conseller també ha explicat que les expectatives de consum en el futur són d’estabilitat per a la majoria de consumidors (74,3%), tot i que un 18% dels consumidors manifesten la intenció d’incrementar-ne el consum.\nL’estudi, que s’ha realitzat per quarta vegada, s’ha dut a terme en dues fases. En primer lloc, s’han fet 1.200 entrevistes a població general resident a Catalunya. En una segona fase, s’han fet 400 entrevistes a compradors exclusius de la llar amb la finalitat de tenir prou mostra d’aquest públic objectiu (target) i extreure’n resultats concrets.\nCreix un 20% el nombre d’operadors ecològics\nDurant la presentació de les dades de producció ecològica a Catalunya corresponents a l’any 2012, s’ha explicat que ha crescut un 20% el nombre d’operadors dedicats a l’elaboració, importació i comercialització de productes ecològics.\nPel que fa a la superfície inscrita, es torna a la tendència dels anys 2007-2008. Així, la superfície inscrita és de 94.972 hectàrees (92.425 hectàrees el 2011) i els creixements més importants respecte l’any anterior s’han centrat en el cultiu de vinya, que arriba a les 5.615 ha (un 5,6% més), i de cereals i lleguminoses per gra (un 4,1% més).\nPel que fa a la ramaderia, destaca el creixement en les explotacions d’avicultura d’ous, amb un increment del 40% més.\nD’altra banda, les activitats industrials han augmentat un 13% de mitjana. Així, han crescut la comercialització, manipulació i envasament de productes hortofrutícoles, la panificació i la pastisseria, i els olis. Finalment, el creixement de les facturacions de l’exercici de 2011 respecte de l’any anterior va ser gairebé del 27%, i el volum de facturació de les empreses ecològiques catalanes va ser de 133 milions d’euros.\n« Agroprés celebra l’assemblea general ordinària el 20 d’abril Es realitza la primera Setmana Bio a Catalunya »


Projecte curricular - ESTUDI D'ARTS\nEl Projecte Curricular\nA l’Estudi d’Arts s’hi ve a aprendre música per afició, però també formem músics de vocació o com a professió. I és que al darrera de l’aprenentatge musical hi ha tot un recorregut curricular d’alt nivell pedagògic i formatiu. Durant més de 20 anys, infants i joves s’han format des de la base fins als més alts nivells reglats.\nL’Estudi d’Arts ha estat seleccionat com a escola vinculada al Conservatori del Liceu, l’única d’aquestes característiques al seu entorn. Això vol dir que compartim el seu pla d’estudis, un mateix ideari d’ensenyament musical i les eines pedagògiques necessàries per a un ensenyament musical amb el segell de qualitat del Conservatori del Liceu de Barcelona. En finalitzar cada etapa musical els nostres alumnes reben els Diplomes del Conservatori, que són garantia de superació de cada nivell.\nVam ser pioners en l’aplicació del Mètode Edgar Willems de llenguatge i expressió musical. Impartim cursos del Grau Professional de Música Moderna i preparem les proves d’accés a Berklee College of Music de Boston. Tot plegat amb la voluntat que viure o estudiar en un poble no fos un impediment per cursar estudis professionals de música.\nEl Procés Formatiu\nA l’Estudi d’Arts oferim un programa de seguiment dels alumnes, amb dues avaluacions que tenen lloc al febrer i al juny i notes anuals que valoren el seu progrés a nivell individual dins del Pla d’Estudis i faciliten l’accés a la resta d’ensenyaments musicals del Conservatori del Liceu.\nEls nostres alumnes són avaluats anualment i de forma continuada per professors del propi Conservatori, amb un seguiment acadèmic que representa una motivació per als alumnes i una garantia per als pares i professors que la formació musical dels alumnes està ben encaminada. Els estudis condueixen a l’obtenció de Diplomes del Conservatori del Liceu, l’única entitat arreu de l’Estat que ofereix tots els nivells de la piràmide educativa musical.\nCom a escola oficial vinculada al Conservatori de Música del Liceu, compartim el seu mateix projecte educatiu. Estem compromesos amb l’excel·lència educativa i amb el desenvolupament de la personalitat i de les intel·ligències múltiples a través de la pràctica musical:\nCreiem que la música ha d’arribar a un màxim de població i per això potenciem la pràctica amateur i treballem per detectar i potenciar el talent de qui es vulgui encaminar a la professionalització futura, i en tots dos casos, per apassionar-nos amb la música.\nEl pla d’estudis que seguim totes les escoles vinculades està dotat dels recursos necessàries per aplicar-lo amb garanties: material didàctic, avaluació continuada dels alumnes amb notes al final de cada nivell i assignatura i amb diplomes a la fi de les diferents etapes, i formació permanent dels professors.\nDescarrega el Pla d’Estudis


Un jove de 14 anys traslladat al Trueta després de caure d'un quart pis a Olot - Garrotxa Digital\nUn jove de 14 anys traslladat al Trueta després de caure d’un quart pis a Olot\n03 Setembre, 2020\nComentaris tancats a Un jove de 14 anys traslladat al Trueta després de caure d’un quart pis a Olot\nUn jove de 14 anys va resultar ferit aquest dijous després de caure per un celobert al número 4 de l’Avinguda Santa Coloma d’Olot. La caiguda, que hauria estat accidental, va produïr-se al voltant de dos quarts de 3 de la tarda, des d’un quart pis. El noi va ser traslladat en estat greu a l’hospital Josep Trueta de Girona. Dues dotacions del Sistema d’Emergències Mèdiques, el SEM i la Policia Municipal van intervenir en l’incident.\nTambé va ingressar al mateix centre hospitalari un menor d’un any que va caure a casa seva a Olot, al voltant de les dues del migdia. Segons l’ l’Hospital d’Olot i comarcal de la Garrotxa el nen va passar per una primera avaluació a Urgències i es va decidir enviar-lo a l’Hospital Josep Trueta de Girona.\nRoger Escoruela arriba a la UE Olot preparat per suplir Pep Chavarria\nJosé Manuel Rodríguez Uribes, Ministre de Cultura i Esports: "Hoy toca pensar en los enfermos, en salvarles la vida y en parar el virus. Cuando lo consigamos haremos todo para reactivar la cultura y el deporte. Como decía Orson Welles, primero es la vida y…\nLa Diputació de Girona destaca el Consell d’Infants de Mieres com a exemple d’òrgan participatiu\nEscoltem els infants per millorar els nostres pobles. És el missatge que la Diputació de Girona vol fer arribar als ciutadans, per conscienciar-los sobre la importància dels òrgans de participació infantil. L'ens provincial ha editat sis vídeos per donar…\nAquest cap de setmana arriba la primera prova de la Copa d'Europa de Triatló, que es disputarà a Las Palmas de Gran Canaria. Allà hi participarà un esportista garrotxí, Genís Grau. El castellfollitenc espera fer una bona cursa després de sortir d'una greu…\nAquest migdia s'ha confirmat l'ascens d'un equip garrotxí de futbol. Es tracta del Club Esportiu Sant Esteve d'en Bas, que va quedar en tercera posició del grup 27è de la Quarta Catalana. El Sant Esteve puja per la renúncia al grup 16 de la Tercera Catalana…\nL’església de Sant Esteve d’Olot ha acollit avui a les 10 del matí el funeral per en Pau, el nen de sis anys malalt de diftèria que va morir la nit de divendres a dissabte després d’ingressar fa 25 dies a la Unitat de Cures Intensives Pediàtriques de…


Nou enjardinament al parc Mercè Ros d’Agramunt – Comarques de Ponent\nNou enjardinament al parc Mercè Ros d’Agramunt\nL'Ajuntament d'Agramunt està duent les tasques d'enjardinament del parc Mercè Ros, construït l'any 2015 després d'una donació particular. L'actuació va a càrrec de l'equip de serveis municipals i es preveu que estigui llesta d’aquí a poques setmanes.\nPer altra banda, l'Ajuntament ha sol·licitat a la Confederació Hidrogràfica de l'Ebre permís per a l'arranjament del camí que uneix precisament el passeig Mercè Ros amb el Pont de Ferro. Aquest tram de camí, que va quedar força malmès per les inundacions del passat 3 de novembre, fou recuperat pel consistori tot just fa un any ja que havia estat ocupat durant molt temps pels propietaris dels horts veïns. Amb aquesta intervenció, el camí recuperarà l'amplada original i permetrà el pas de vianants i bicicletes fins al Pont de Ferro.


Pouzay - Viquipèdia, l'enciclopèdia lliure\n47° 04′ 55″ N, 0° 32′ 03″ E / 47.0819°N,0.5342°E / 47.0819; 0.5342Coord.: 47° 04′ 55″ N, 0° 32′ 03″ E / 47.0819°N,0.5342°E / 47.0819; 0.5342\nPouzay és un municipi francès, situat al departament de l'Indre i Loira i a la regió de Centre – Vall del Loira. L'any 2007 tenia 793 habitants.\nEl 2007 la població de fet de Pouzay era de 793 persones. Hi havia 326 famílies, de les quals 80 eren unipersonals (40 homes vivint sols i 40 dones vivint soles), 107 parelles sense fills, 115 parelles amb fills i 24 famílies monoparentals amb fills.\nEl 2007 hi havia 397 habitatges, 326 eren l'habitatge principal de la família, 45 eren segones residències i 26 estaven desocupats. 380 eren cases i 9 eren apartaments. Dels 326 habitatges principals, 229 estaven ocupats pels seus propietaris i 97 estaven llogats i ocupats pels llogaters; 3 tenien una cambra, 18 en tenien dues, 87 en tenien tres, 90 en tenien quatre i 128 en tenien cinc o més. 227 habitatges disposaven pel capbaix d'una plaça de pàrquing. A 153 habitatges hi havia un automòbil i a 143 n'hi havia dos o més.\nPiràmide de població de Pouzay el 2009.\nEl 2007 la població en edat de treballar era de 490 persones, 369 eren actives i 121 eren inactives. De les 369 persones actives 341 estaven ocupades (185 homes i 156 dones) i 28 estaven aturades (12 homes i 16 dones). De les 121 persones inactives 38 estaven jubilades, 38 estaven estudiant i 45 estaven classificades com a "altres inactius".\nEl 2009 a Pouzay hi havia 334 unitats fiscals que integraven 832,5 persones, la mediana anual d'ingressos fiscals per persona era de 16.250 €.\nDels 22 establiments que hi havia el 2007, 1 era d'una empresa alimentària, 2 d'empreses de fabricació d'altres productes industrials, 8 d'empreses de construcció, 3 d'empreses de comerç i reparació d'automòbils, 1 d'una empresa de transport, 4 d'empreses d'hostatgeria i restauració, 1 d'una entitat de l'administració pública i 2 d'empreses classificades com a "altres activitats de serveis".\nDels 10 establiments de servei als particulars que hi havia el 2009, 1 era un taller de reparació d'automòbils i de material agrícola, 2 guixaires pintors, 2 fusteries, 1 lampisteria, 1 empresa de construcció, 1 perruqueria i 2 restaurants.\nL'any 2000 a Pouzay hi havia 12 explotacions agrícoles.\nNoyant-de-Touraine (3,7 km)\nNouâtre (3,8 km)\nRilly-sur-Vienne (4,1 km)\nMarcilly-sur-Vienne (4,4 km)\nTrogues (4,6 km)\nParçay-sur-Vienne (5,0 km)\nA Wikimedia Commons hi ha contingut multimèdia relatiu a: Pouzay\nRésumé statistique[Enllaç no actiu] Fitxa resum de dades estadístiques de Pouzay a l'INSEE.\nÉvolution et structure de la population[Enllaç no actiu] Fitxa amb el detall de dades de Pouzay a l'INSEE\nObtingut de «https://ca.wikipedia.org/w/index.php?title=Pouzay&oldid=28710008»\nLa pàgina va ser modificada per darrera vegada el 29 nov 2021 a les 08:59.


GMB dóna la benvinguda a l’audiència de la petició sobre Cammell Laird 1984: atacants al Parlament Europeu l’1 de desembre - EU Reporter\n"Comemorem els 30 anys de la vaga d'aquest mes i em complau que ara hi hagi una data perquè la petició sigui escoltada", va dir Eddie Marnell, exdavanter de GMB Laird, Laird (A la foto).\nHa rebut la confirmació que la seva petició al Parlament Europeu s'ha considerat admissible i serà escoltada a la reunió del Comitè de Peticions on 1 de desembre de 2014. És probable que se n’assabenti 16h.\nEdward Marnell, en nom de tots els vaguistes de Cammell Laird, va presentar una denúncia el juliol de 2013 al Parlament Europeu pel tracte injust que va donar als vaguistes de Cammell Laird el 1984 i la seva lluita per la justícia des de llavors. El 1984, aquests treballadors van emprendre una vaga oficial per la pèrdua de llocs de treball. Van ser acomiadats, empresonats 30 dies i es van rescindir tots els seus drets d’acomiadament i pensió. Des de llavors, han fracassat tots els esforços per localitzar documentació oficial relacionada amb la decisió de processar-los, la gravetat de la condemna per menyspreu, el seu empresonament a la presó Walton d’alta seguretat i la finalització de tots els drets laborals per part de l’empresa. El tracte injust als vaguistes de Cammell Laird constitueix un error judicial de sempre.\nDes de 1984, hi ha hagut intents constants d’obtenir informació, incloses nombroses sol·licituds de llibertat d’informació als ministres de cap d’estat i de justícia del Regne Unit i autoritats relacionades, en relació amb la contravenció dels drets humans bàsics de les persones implicades segons les lleis, tractats i convenis europeus i internacionals establerts. Tot i així, els seus drets declarats de respecte al principi de llibertat, democràcia, respecte als drets humans i a les llibertats fonamentals i a l’estat de dret previst a l’art. 6 del Tractat de la Unió Europea han estat denegats.\nEls vaguistes de Cammell Laird s’han dirigit al Parlament Europeu després d’haver esgotat els canals nacionals per obtenir informació per aconseguir justícia.\nEddie Marnell, peticionari i membre del Consell Executiu Central de GMB, va dir: "Espero assistir a aquesta audiència al Parlament Europeu com un pas més en el que ha estat un llarg camí per intentar aconseguir justícia. Estem commemorant els 30 anys de la vaga aquest mes, i em complau que ara hi hagi una data per escoltar la petició.\n"Segons tinc entès, es demanarà a la Comissió de la UE informació sobre la compatibilitat d'aquestes accions amb el Tractat CE vigent en aquell moment pel que fa al reconeixement dels drets dels sindicats i del dret de vaga, i és probable que se sol·liciti a dues comissions del Parlament Europeu per obtenir una opinió sobre el cas (Comissions de Justícia i Llibertats Civils i Ocupació).\n"Agraïm que això no constitueixi una decisió sobre el cas dels treballadors de Cammell Laird en aquesta etapa. Simplement vol dir que el comitè sol·licita més informació a la Comissió Europea.\n"Després de tant de temps amb tan poca informació, qualsevol novetat que pugui ajudar a aportar una mica de llum sobre les decisions que conduiran a aquest flagrant avortament judicial serà benvinguda.\n"Aquest procés pot trigar una mica, ja que no hi ha un termini fixat per a una resposta de la Comissió. No espero una resposta com a mínim de 3 a 6 mesos, potser més temps. Però després ja hem esperat 30 anys i, malauradament, alguns dels meus companys de treball ja no són amb nosaltres per continuar la nostra lluita per la justícia. Per això, els que ens queden seguim donant totes les pedres que podem en la nostra campanya per la justícia ".\nTemes relacionats:Cammell lairdEddie Marnellempresonamentempresonat durant 30 diesPresó Walton\ncontracte de finançament signe UE-Geòrgia en suport del desenvolupament regional


Les famílies ens ajuden a eradicar el cranc vermell americà | Associació CEN\nA la majoria de les actuacions de captura de cranc vermell americà al riu Glorieta anem només adults amb experiència però a l’estiu, quan hi ha poca aigua i fa més calor, també organitzem alguna actuació per famílies per fer difusió del projecte i contribuir a la conscienciació de la ciutadania. Malgrat la final de la Copa, el 30 de maig van venir a caçar crancs americans 26 persones de 8 famílies provinents d’Alcover, Tarragona, Reus, Barcelona i altres poblacions. Com que algunes famílies no van poder venir aquest dia, el passat 3 de juliol varem fer una segona sessió exclusiva i podem sumar 15 persones més de 4 famílies. Hi havia gent de totes les edats però sobretot nens i nenes entre 6 i 12 anys i els seus respectius pares. Per les cares, resulta fàcil veure que s’ho van passar molt bé i, a més de contribuir a una bona causa, també van fer noves amistats i es van enfortir els vincles familiars.\nA la primera tanda es van capturar 492 crancs americans i a la segona, 158. Des de que es va iniciar el projecte, hem capturat 8.975 crancs gràcies a la participació de més de 340 voluntaris, alguns repetidors. Cada vegada és més difícil trobar crancs americans i en alguns trams ja no n’hi ha. A més, com que els més grans són els que resulten més fàcil de veure i caçar, cada vegada són més petits i, per tant, també es reprodueixen menys.\nEn aquests moments ens trobem en l’espring final però tenim algunes dificultats en els punts més inaccessibles. Per això estem mirant d’aconseguir un equip de pesca elèctrica que ens permeti acabar d’enllestir la feina en pocs mesos i, a més, poder treballar de dia. Si ho aconseguim, serà el primer cas de Catalunya.\nCal recordar que aquest projecte es desenvolupa amb autorització del Departament d’Agricultura, Ramaderia, Pesca, Alimentació i Medi Natural i que ha rebut el suport o col·laboració de diversos particulars voluntaris i/o que han fet donatius i de les següents entitats:\n- Departament d’Agricultura, Ramaderia, Pesca, Alimentació i Medi Natural\n- Cos d’Agents Rurals\n- Departament de Territori i Sostenibilitat\n- Consorci d’Aigües de Tarragona\n- Ajuntament d’Alcover\n- Xarxa de Voluntariat Ambiental de Catalunya\n← CANVI DE DATA Els habitants secrets del riu Brugent a la Font de la Llúdriga (Capafonts)\tExcursió – neteja al riu Brugent. De Farena al Toll de l’Olla →


Obert el termini per a optar a una de les dues places d'agent de la policia de les Borges\nSi supera tot aquest procés, arribarà l'hora de la fase de pràctiques de 12 mesos al municipi\nper M.R. 10/09/2020 13:10h\nObert el termini per a optar a una de les dues places d'agent de la Policia Local de les Borges | LleidaDiari.cat\nL'Ajuntament de les Borges Blanques ha publicat aquesta setmana al Butlletí Oficial de la Província (BOP) i al Diari Oficial de la Generalitat de Catalunya (DOGC) la convocatòria pública de dues places d'agent de la Policia Local de la capital garriguenca, a les quals es pot optar fins al pròxim 28 de setembre.\nSegons ha exposat la primera tinent alcalde, Núria Palau, fa mesos que els serveis tècnics municipals tenien pràcticament enllestida la convocatòria que permetrà fer dues incorporacions a la vegada i que serviran per cobrir una plaça que quedarà vacant per jubilació en els pròxims mesos, i una altra que fins ara estava ocupada de manera interina.\nDiferents formes d'incorporació\nA més a més, en aquesta convocatòria, una de les incorporacions es farà pel sistema de concurs oposició d'accés lliure, i l'altra per concurs oposició de mobilitat interadministrativa, el que implica que només hi podran optar persones funcionàries de carrera, provinents de cossos de Policia Local de la resta de municipis de Catalunya, del cos de Mossos d'Esquadra, o de forces i cossos de seguretat de l'Estat, destinats a Catalunya.\nLa regidora ha afegit que s'aprofitarà aquesta convocatòria per a formar una borsa de treball que, a partir d'ara, permeti cobrir amb personal funcionari interí les places vacants que s'estimin necessàries, per poder fer nomenaments temporals o per atendre necessitats urgents i inajornables. Amb tot, Palau ha anunciat que de cara a l'any 2021, tenen previst convocar una altra plaça, per a cobrir una altra jubilació.\nEl consistori passarà a tenir set policies de carrera i dos interins\nLa responsable borgenca ha recordat que, tot i no tenir l'obligació de disposar d'aquest servei, ja que tenim menys de 10.000 habitants, el consistori passarà a tenir set policies de carrera, i dos interins, que es cobriran amb la borsa de treball, en lloc dels sis agents actuals i dels tres interinatges temporals, que integraven fins ara la plantilla de la Policia Local de les Borges, cosa que ens permetrà disposar d'un cos encara més professionalitzat, i preparat per a donar cobertura a totes les necessitats de seguretat.\nLes bases de la convocatòria estan publicades al tauler d'anuncis de l'Ajuntament de les Borges Blanques, al web municipal www.lesborgesblanques.cat, al Butlletí Oficial de la Província de Lleida (BOPL) i al Diari Oficial de la Generalitat de Catalunya (DOGC) i la convocatòria al BOPL i al Diari Oficial de la Generalitat de Catalunya (DOGC). Els restants i successius anuncis es faran públics al tauler d'anuncis de la corporació i al web municipal. Durant el procés de selecció per a l'oposició lliure, es realitzarà una prova de coneixements de la llengua catalana; una altra de coneixements generals i específics, amb la meitat de les preguntes relatives a coneixements de cultura general, actualitat política i social, i l'altra meitat relatives al temari específic de la convocatòria; i un cas pràctic vinculat a les tasques a desenvolupar.\nTambé està prevista una prova per comprovar les aptituds físiques de les persones aspirants; una prova psicotècnica i competencial; una entrevista persona i una prova mèdica. Una vegada finalitzat aquest procés, els opositors que l'hagin superat hauran de fer el concurs de mèrits, on es valorarà la formació i l'experiència, entre altres reconeixements i títols; i, finalment, la persona aspirant que hagi quedat en primer lloc, serà enviada a realitzar el curs bàsic de l'Escola de Policia de Catalunya. Si supera tot aquest procés, arribarà l'hora de la fase de pràctiques de dotze mesos al municipi de les Borges Blanques, i una vegada superada, serà nomenada funcionària de carrera.


Crítica de 'Tiempos robustos': no és país per a velles\nMario Vargas Llosa sembla haver encunyat la fórmula perfecta de narrar la corrupció\n18 de d’octubre del 2019. 16:23\nEn aquesta novel·la de Mario Vargas Llosa (Arequipa, Perú, 1936) hi ha l’escrivent que sosté una endimoniada història política amb els caires cruents de la veritat de les mentides o, com volia Daniel Sada, amb allò que diu que perquè sembla mentida la veritat mai se sap: «¿Era la història aquesta fantàstica tergiversació de la realitat? ¿La conversió en mite i ficció dels fets reals i concrets? [...] ¿Un garbuix de mentides convertides en gegantines conspiracions dels poderosos?» A cadascú el que li toca, però per al Nobel peruà continua valent, i molt, escriure sota el jou d’una tècnica en forma d’encreuament de veus, un muntatge de diàlegs justament acoblats i una estructura contrapuntística sostenint una catedral de documentació que li permet assetjar el món com si es tractés d’un feu de malfactors. Dues paraules fàcils de dir però prou complexes de portar al món de la ficció: ‘discontinuïtat’ i ‘simultaneïtat’. Afegiu a aquesta parella faulkneriana l’impagable toc flaubertià que en Vargas Llosa significa això: ¿com es pot dibuixar un mapa de les debilitats humanes?\nA ‘La fiesta del Chivo’, el general al seu laberint era Trujillo i la seva República Dominicana. A ‘Conversación en La Catedral’ li va tocar la corrupció moral i la repressió política que va viure el Perú sota la dictadura del general Manuel A. Odría. Ara la mirada de Vargas Llosa es dirigeix amb fruïció al cop militar que Carlos Castillo Armas va consumar contra el govern legítim de Jacobo Árbenz a Guatemala.\nExplicar la corrupció\nI sí. No només el lector balla amb el narrador en un ball de màscares gens venecià i sucumbeix al laberint de la maldat. Els personatges també. Perquè són víctimes d’un embolic de conspiracions i contra conspiracions. Perquè estan dibuixats amb la ploma precisa de qui sembla haver inventat la manera com s’ha d’explicar la corrupció, que tot ho assola. I perquè aquí la música és violenta i no hi ha lloc per a la tendresa que no té cabuda en una història que mira cara a cara les vides violentament sanguinàries d’un país que és tots els països llatinoamericans. D’aquells fangs, aquests llots.\nNo hi ha esperança per a Carlos Castillo Armas, el «cavaller exquisit i delicat», ni per al coronel dominicà Johnny Abbes García, cap de la Seguretat del Generalísimo Trujillo, assassí, torturador i encarregat de diversos assassinats i intents de crims a l’estranger i que suposadament tasta la seva pròpia medecina quan troba la mort cara a cara a Haití de mans «dels tontonmacoutes de Papa Doc». Potser només queden anhels per a un personatge que sobreviu a tot i a tots, incloent-hi un narrador que potser us sona, un tal Mario, amb qui dialoga en un epíleg que ni tanca el llibre ni conté més veritat –ni més mentida– que qualsevol altra secció d’aquesta novel·la: una vella Marta Borrero Parra, «l’antiga Miss Guatemala (que mai ho va ser)» i a qui ja no li queda país on viure.\nMario Vargas LLosa Crítica de llibres Llibres


Alegria | La Finestra Digital\nDisposats a omplir de joia les festes de Nadal, el Circ du Soleil torna a Barcelona un any més, en aquesta ocasió amb el seu espectacle insignia: ‘Alegria’, dues hores de magia, color, música, diversió i acrobàcies impossibles.\n‘Alegria’ s’acosta ja a la vintena. El primer show que col.locava la companyia canadenca en el panorama escenic internacional, va ser concebut per Gilles Ste-Croix i Franco Dragone al 1994. Però des d’aleshores no ha deixat de meravellar al públic de tot el planeta, més de 10 milions de persones en 65 ciutats ja n’han pogut gaudir, i segueix en ruta almenys tot el 2013, any que acabarà a Madrid.\nEstructurat en dues parts d’una hora, separades per un entremig de 20 minuts, ‘Alegria’ ens presenta una alegoria de la força i la il.lusió de la juventud enfront d’un poder arcaic. Un tema que pren forma en un espectacle on tot conjunta per atrapar els sentits del públic. Els magnifics trajos dels artistes ideats per Dominique Lemieux, no només omplen de color l’escenari en tot moment, sino que ajuden a definir els personatges de la historia des dels eteris acròbates, als divertits pallasos i aquesta arcaica aristocracia que es va desfent al llarg de l’espectacle. En l’ambientació també juga un paper fonamental la potent música de René Dupéré, una emocionant banda sonora que acompanya tot l’espectacle.\nEls moments àlgids de l’espectacle són aquells en que els artistes emprenen el vol per sobre de la pista, en els números aeris i que mantenen al públic en suspens mentre tenen lloc salts, acrobacies i vols. En concret: la barra aèria en que un grup enfilat a una mena de balancí a gran alçada salta i es deixa caure succesivament en braços dels seus companys per tornar a escalar fins al punt més alt. També la parella de trapecistes sincronitzades o les barres ruses, uns llistons flexibles sobre els que salten tres acròbates.\nEls altres números inclouen l’home volador, el ball amb ganivets de foc, les petites contorsionistes, l’equilibrista capaç d’adoptar postures increibles sobre una sola mà, la dança amb cintes de seda i també els pallasos que des de l’escenari o barrejant-se entre el públic protagonitzen les estones divertides entre número i número.\nAls qui ja hagueu vist altres espectacles del Circ du Soleil, pot ser que aquest us sembli més primari que els que l’han succeït: Quidam, Ka, Corteo i altres han evolucionat la fórmula posteriorment mentre que “Alegria” manté una posada en escena amb més interludis. Però els riures del públic en els moments còmics i els ‘oh’ i ‘ah’ que escapen de les grades en els moments més espectaculars dels números dels acròbates, demostren que “Alegria” segueix essent un show vibrant, una delicia sensorial i que en molts aspectes va marcar un abans i un després de com concebem el circ avui en dia.\nEs pot veure a: Palau Sant Jordi\nCirque du SoleilFranco DragoneGilles Ste-CroixGuy LalibertéLive NationPalau Sant JordiRené Dupéré


El dia a dia de l'alumnat de l'INS Baix Camp: de maig 2017\nAvui i demà, unes alumnes de 1r de BATX han organitzat un esmorzar solidari per recaptar diners en benefici dels refugiats sirians. Una proposta excel·lent que ha sortit del propi alumnat i que compta amb el suport de l'organització "Human Appeal". Moltes gràcies per la vostra col·laboració!\nEtiquetes de comentaris: CENTRE, VALORS\nGuanyadors del concurs Aules Netes, Educades i Reciclades\nL'alumnat del grup 1r ESO C ha esdevingut l'equip guanyador en el concurs Aules Netes, Educades i Reciclades, a través del qual l'INS Baix Camp premia en positiu els alumnes que millor conserven la seva aula de tutoria a més de promoure la bona convivència i els bons hàbits en reciclatge. Felicitats, cracks!\nEtiquetes de comentaris: AULES NETES I EDUCADES, CONCURS, ESO\nVI Concurs de Cristal·lització\nLa cristal·lització ha estat l'excusa que ha fet que un grup de 23 alumnes hagi passat voluntàriament unes tardes setmana darrere setmana al laboratori de FiQ. S’han ajudat, han compartit materials, idees i tècniques, han rigut i s’han picat entre ells. Però també han treballat molt ja que tant el vídeo, el pòster, com un bon grapat de cristall... han estat pensats i fets íntegrament pels alumnes. Amb aquest implicació tant per part de l'alumnat com del professorat, avui hem assistit a la final del concurs de cristal·lització a Barcelona ben carregats amb un munt de cristalls. Per a nosaltres, tots ells guanyadors! Volem agrair al Departament de Comerç la seva col·laboració aportant-nos idees per a la presentació i deixant-nos en préstec un munt d’elements decoratius demostrant que ens agrada que al centre els projectes siguin interdisciplinaris!\nEtiquetes de comentaris: ESO, FÍSICA I QUÍMICA\nEl club manga creix, creix, creix...\nEl club més artista d'alumnes del nostre centre cada vegada ens sorpren més amb les seves creacions. Gràcies a la professora Erina Serrano, aquest grup d'alumnes (més de 40!) es reuneix a l'hora del pati per compartir un hobby comú: expressar les seves emocions a través del dibuix, millorar la seva tècnica i... trobar un espai agradable on passar-s'ho bé d'una forma diferent. Genial!\nEtiquetes de comentaris: CENTRE, VALORS, VISUAL I PLÀSTICA\nAquesta setmana tot l'alumnat de 4t ESO ha dut a terme el programa "Fitjove" gràcies al Pla Català de l'Esport. Realitzat al complex Reus Deportiu, l'alumnat ha pogut fer un tasteig de diverses activitats físiques com cycling, body combat, zumba o body pump. Molts d'ells han sortit amb ganes de molt més. Objectiu aconseguit!\nEtiquetes de comentaris: EDUCACIÓ FÍSICA, ESO\nRetolem la nostra ciutat!\nEls alumnes de CF de GS de Gestió de Vendes i Espais Comercials han retolat 180 aparadors de Reus amb frases relacionades amb la primavera i el comerç. Aquesta iniciativa ve donada per la col·laboració que hi ha entre l’associació el Tomb de Reus i els alumnes del nostre institut per tal de dinamitzar el comerç de la nostra ciutat. Aprenem per respondre les necesssitats del nostre entorn!\nAquesta setmana els alumnes de 3r ESO fan d'anfitrions de l'alumnat alemany que els va rebre fa unes setmanes a la ciutat d'Hamburg. El bon rotllo, les ganes de comunicar-se i de conviure junts són més que evidents. Amb un programa ple d'activitats per promoure la nostra cultura i les nostres tradicions, l'alumnat alemany ja ens ha dit que no volen marxar!\nEtiquetes de comentaris: ESO, INTERCANVI, LLENGUA ALEMANYA, LLENGUA CASTELLANA\nLes matemàtiques esdevenen un art!\nUn projecte interdisciplinar entre els departaments de Visual i Plàstica i Matemàtiques ha generat com a producte un mosaic elaborat amb diversos polígons creats per l'alumnat de 1r ESO. Les matemàtiques en color semblen més fàcils i tot!\nEtiquetes de comentaris: ESO, MATEMÀTIQUES\nPsicologia aplicada al Màrqueting\nAvui els alumnes del CFGS de Gestió de Vendes i Espais Comercials han realitzat l'últim taller de "Psicologia aplicada al Màrqueting" de forma molt especial. Els dos psicòlegs que han facilitat el curs, Belén Orti i J. Xifré Ramos, van traslladar als participants la necessitat de "validar" als seus companys per tal d'enriquir el seu autoconcepte i crear relacions positives. Moltes gràcies!\nMatemàtiques. Prohibit no tocar!\nAvui els alumnes de 3r ESO E han fet una excursió a Tarragona. A més de passejar per la Tarraco Romana, els alumnes han visitat el Circ Romà la Casa Pilats i l'Amfiteatre. Després han baixat al Serrallo, on han pogut visitar l'exposició: Experiències Matemàtiques: Prohibit no tocar. En aquesta exposició han pogut comprendre d'una manera més manipulativa els conceptes treballats a classe. Els alumnes s'ho han passat molt bé!\nEtiquetes de comentaris: DIVERSITAT, ESO, MATEMÀTIQUES\nGuanyadors del concurs Aules Netes, Educades i Rec...


[ VALLDEMOSSA AL PORT ]\nPREPARATIUS PREVIS LOGÍSTICS: Per a realitzar el descens del torrent, el normal, serà utilitzar dos vehiculos deixant el 1º en el punt kilometrico 5 de la carretera Ma.-1131 que va des de Valldemossa al port. Just passat el punt kilométrico 5 ve una corba a l'esquerra i just a la dreta.- en la mateixa corba.- hi ha un espai per a deixar el cotxe (ell payes habia posatn dos grans pedres), pocs metres abans haurem passat per la casa de Sa Creu. Amb l'altre vehicle tornarem al Hectómetro 7 (en el Km1) al costat de les cases de Son Mas, el descens integral del torrent pròpiament s'inicia just en la corba d'esquerres.-sobre un pont.- just abans de les cases de Son Más, deixant el 2º cotxe a l'esquerra de la carretera just abans del pont. Però Nosaltres iniciem el descens entre el hectómetre 7 i 8 just passat les cases de Son Más. Just al costat d'un pi molt gran ( a l'esquerra de la carretera) hi ha un espai.- replan.- on deixar el vehiculo.- veure foto .- Aquest punt esta abans d'una corba de dretes i un senyal triangular que adverteix de riscos de despreniments.\nINICI DESCENS 1º TRAM (fins el Salt de Sa Figuerassa): Des del punt descrit anteriorment iniciem el descens al torrent, amb tendència cap a l'esquerra per mitjà de "carritx", on veurem i passarem diverses branques seques i troncs de pi tombats i una petita penya a l'esquerra. en Direcció al torrent veurem un gran pi, que ens servirà de referència, i per l’esquerra en pendent mig, vam arribar la llera del torrent. (en uns 10 minuts des de la carretera). Ja en la llera del torrent el 1º Salt de 11m equipat amb una placa a l'esquerra, en realitat és un tobogan, que acaba dintre d'un gorg de 4m+- que té unes branques creuades.[aquest tobogan és evitable per l'esquerra] . Inmediatament arriba un Salt de 30m- que en la pràctica es divideix en 3 salts de 15+7+8.- en realitat és un tobogan perllongat on en el 2º tram fa un colze a l'esquerra. El 3º tram es pot devallar x la dreta.-\nNOSALTRES HO REALITZEM EN DOS SALTS DE 15M. El 1º Salt es col·locarà la corda en una baga que hi ha en un ullastre a la dreta i descendim just fins al colze d'esquerra, on a l'esquerra i a l'altura del cap i sota altre ullastre"hi ha una baga en una pedra.-pont de roca.- on vam col·locar la corda per a descendir el 2º salt dels restants 15m, (en aquest segon salt, a la meitat, hi ha un petit replà i a la nostra esquerra veurem una baga en un forat de roca.-pont de roca.- que utilitzarem si optéssim per l'opció de fer-lo en 3 salts), que ens deixerà en una zona plana i als peus del següent salt de 8m i on confluïx el torrent des Rafal. Recorrem diversos metres pel tálveg i arribam al Salt de 8m, equipat amb una placa a la dreta, amb un gorg al final que sortim d'ell grimpant amb facilitat. Aquí convergeix, per l'esquerra, el torrent des Rafal quan ambdós torrents duen aigua ha de ser un punt molt bonic i dinamic.Seguidament ve un tobogan de 4m i altre tobogan de 3.5m, en ambdós no fa necessari posar cap corda.


Nova fase de restauració de la Seu sense l'aportació assegurada de la Generalitat - Regió7 :: El Diari de la Catalunya Central\nNova fase de restauració de la Seu sense l'aportació assegurada de la Generalitat\nContinuaran els treballs a la façana sud La Diputació, l'Ajuntament i el Bisbat de Vic mantenen el conveni a tres bandes\nfrancesc galindo 16.11.2020 | 21:54\nTreballs de restauració de la basílica de la Seu de Manresa arxiu particular\nTreballs de restauració de la basílica de la Seu de Manresa\nLa Diputació de Barcelona, conjuntament amb l'Ajuntament de Manresa i el Bisbat de Vic, van renovar el conveni per les obres de restauració de la basílica de Santa Maria de la Seu de Manresa el juliol, les obres van començar fa dues setmanes, però l'aportació de la Generalitat a aquesta nova etapa encara no està assegurada.\nEl conveni permet donar continuïtat al projecte global de restauració del temple iniciat l'any 2002, amb una aportació de 60.000 euros per cadascuna de les parts i que possibiliten la preservació d'un dels edificis més emblemàtics de la ciutat i del país.\nLes obres que es duran a terme al temple pel conveni d'enguany contemplen la continuació dels treballs a la façana sud sobre l'arc boterell doble corresponent al contrafort número 10.\nTambé contemplen l'actualització del parallamps i els arranjaments del cablejat de la façana, així com els corresponents honoraris dels tècnics. Les obres s'espera que finalitzin abans que acabi l'any.\nEn paral·lel, el Bisbat de Vic també ha sol·licitat a la Generalitat de Catalunya una subvenció de concurrència pública per a la restauració d'immobles de notable valor cultural que, si es concedeix, s'afegiria als 180.000 euros que ja hi ha confirmats.\nAquesta subvenció, que encara no s'ha resolt, serviria per a la resta d'obra pendent en el projecte total d'enguany, que són els tres mòduls de terrat situats entre els contraforts 17 i 19 i la instal·lació d'una xarxa de càmeres al sota-claustre romànic, instal·lació que facilita l'obertura al públic de l'Espai Oliba.\nCom ja ha passat els tres darrers anys (2017, 2018 i 2019), mentre la Diputació, l'Ajuntament i el Bisbat de Vic mantenen el conveni a tres bandes, la Generalitat fa la seva aportació mitjançant una subvenció.\nEn aquest moment, ja es comença a treballar per redactar el nou conveni que ha de regir les aportacions per a fer noves intervencions l'any 2021.\nLa Basílica de la Seu és un Bé Cultural d'Interès Nacional (BCIN), declarat Monument Històric Artístic el 1931 i un dels temples més emblemàtics de la Catalunya Central.\nL'actual Pla director de l'obra de restauració de la Seu va redactar-se l'any 2001 i, des d'aleshores, el Bisbat de Vic i les administracions treballen de forma coordinada per executar les obres que es deriven d'aquest Pla.\nAixí, el temple és objecte d'una intervenció integral que n'asseguri la seva conservació.


El secretari general de l’Esport, Ivan Tibau, va rebre ahir l’equip de l'INEF Barcelona-Catalunya de gimnàstica estètica, que disputarà el Campionat del Món a Cartagena els propers 26 i 27 de maig. Ivan Tibau ha desitjat molta sort a les gimnastes, tot desitjant que “lluiteu al màxim, defensant els colors de Catalunya, per fer-ho el millor possible”.\nLa Gimnàstica Estètica de l'INEF busca gimnastes de cara a la nova temporada 2012-2013\nDesprés de nou anys competint al més alt nivell de la categoria Sènior, el Club vol seguir creixent en tots els sentits. Més categories i més èxits. Per a la temporada 2012-2013 té previst formar equips de competició en totes categories:\nInfantil 8-10 anys, Infantil 10-12 anys, Infantil 12-14 anys, Júnior (14-16 anys), Sènior (16 o +).\nEntrenament de prova: Dimarts 19 de juny a les 18.00h. INEFC, Av de l'Estadi 12-22 08038 Barcelona.\nT'estem esperant;) !!


Com adaptem els nostres hàbits alimentaris per tal de assolir un millor rendiment a la muntanya. - montfranc\nQUE MENJAR ABANS, DURANT I DESPRÉS DE L'ACTIVITAT\nEls dies previs a la sortida. Si l’activitat ha de ser de llarga durada, hem de garantir una bona reserva energètica. Per això, és necessari augmentar les reserves de glucogen al màxim. En aquest punt és on apareix la mítica càrrega d’hidrats de la nit anterior. Aquesta estratègia d’omplir-se de pasta la nit abans a la sortida ja no es porta a la pràctica d’una manera tan dràstica. Està demostrat que darrera d’aquesta ingesta, el dia següent l’únic que aconseguim, a més d’una difícil digestió, és una sensació de pesadesa a la qual el nostre organisme no està acostumat... o si?\nAbans de l’activitat. Aquest menjar te una gran importància, doncs repercutirà de forma significativa en el rendiment de l’activitat. Un menjar mal plantejat pot donar lloc a digestions difícils, pesadesa d’estomac, deshidratació, etc. En moltes ocasions s’acostuma a quedar en la fonda de torn i com pensem què, com anem a necessitar una pila d’energia, és convenient atipar-se de valent amb un esmorzar altament calòric on ens ho podem permetre tot (ous, botifarres, embotits, pastissos, xocolata, cafès amb llet...) tot molt bo, sens dubte, però un gran error.


Projectes revisitat, el dossier com a gestor de projecte | Turró.Org\nProjectes revisitat, el dossier com a gestor de projecte\nLa nova versió de BrightSide Dossiers porta el nou tipus de dossier: Projecte. Junt amb el nou tipus, els usuaris podran veure en l'apartat Dossiers del menú web, Els meus Projectes. El nou visor es composa de dos navegadors principals, categories i fases.\nNovetats per a projectes\nQuan s'indica que un dossier és un projecte, la fitxa de dossier canvia per mostrar les noves característiques de projecte. Apart d'un conjunt de camps, la més important és la fase de projecte. Aquesta substitueix l'estat del dossier en la barra d'eines i defineix un conjunt d'accions possibles en el visor web. Per exemple, mentre un projecte és una Idea o està a la Incubadora, els usuaris registrats poden demanar participar-hi. La forma de participació la aprèn d'altres participacions a projectes. En la fase de Concurs, els usuaris ofertants podran pujar ofertes directament al projecte.\nPel que fa a les participacions a projecte, els usuaris poden fer-ho usant els estàndard Beneficiari, Oferent o Coordinador. Els projectes també tenen la figura del Dinamitzador.\nPel que fa a les ofertes, són temes tipus Proposta usant la agrupació Oferta.\nEls projectes poden configurar fàcilment les fitxes d'obertura i tancament per formar part del propi projecte, i no com document adjunt. Cadascuna de les fitxes pot tenir tants apartats com necessiti.\nNovetats per a dossiers\nEls dossiers en general es beneficien de les noves característiques de projectes. Per exemple, les agrupacions de temes són també vàlides per a dossiers. I les participacions d'usuaris amb discriminadors.\nLa configuració de descriptors per a crear fitxes de dossier són també una nova característica que els projectes porten al mòdul.\nBrightSide Dossiers dóna un nou pas per aconseguir que la documentació de projectes estigui dins un mateix entorn, configurable, escalable i sota el control de l'usuari final.